1 exaFLOPS, 10^18 Floating-point Operations Per Second eller 1.000.000.000.000.000.000 matematiske udregninger pr. sekund. Det er den samlede mængde computerkraft bitcoin minere efterhånden har præsteret at samle. Tidligere har man set store netværk, som forbandt forbrugerelektronik som Playstation 3, til videnskabelige projekter som [email protected] eller [email protected], som blandt andet bruges til at folde proteiner, eller lede efter ikke-jordiske signaler fra verdensrummet. Begge projekter som kan have en større påvirkning på hele verden ved at fremme videnskabelige projekter.

Ifølge Bitcoin Watch, ramte det samlede bitcoin netværk således nye rekorder ved at præstere 1 exaFLOPS denne weekend. Udregningerne bruges til at tjene flere penge af den elektroniske valuta, udregninger som stadig vil blive hårdere. Til sammenligning kan den kraftigste supercomputer i verden, Sequoia, præstere at udregne med 16 petaFLOPS, eller kun 1,6 % af den computerkraft nørder har samlet for at tjene penge. Derudover kan verdens 10 største supercomputere kun samle 5 %, mens verdens 500 største maskiner har en samlet computerkraft på 12,8 % af minernes netværk.

At netværket har nået 1 exaFLOPS, er måske endda lavt sat, da meget af den tilgængelige computerkraft ikke er regnet med. Maskiner bygget kun til at mine valuta, såkaldte ASIC-minere, er ikke i stand til at lave andre operationer og er således ikke talt med som en del af de 1 exaFLOPS fra normale computere.